# XXVI edició de la Mostra de València

La XXVI edició de la Mostra de València, coneguda oficialment com a XXVI Mostra de València - Cinema del Mediterrani, va tenir lloc entre el 13 i el 20 d'octubre de 2005 a València. El març de 2005 el director de la Mostra, José Antonio Escrivá, fou acusat d'irregularitats i el maig va dimitir. Fou nomenat nou director el també director de cinema Joan Piquer i Simón, qui va retardar l'edició novament fins a octubre.

## Desenvolupament

Les projeccions es tornen fer als Cines UGC de Campanar (València). Es van projectar un total de 145 pel·lícules, de les que 57 (el 39 %) no són de països mediterranis: 12 a la secció oficial, 13 a la secció informativa, 12 a la secció "Desastres de la Guerra" (LX aniversari de la fi de la II Guerra Mundial)", 7 de la secció "En un lugar de la Mostra" (homenatge al IV Centenari del Quixot), 7 del cicle de la República Txeca, 6 del la secció Fantastic Fantasy, 7 a la secció "Cine íntimo", 4 en l'homenatge a Amparo Baró, 4 en l'homenatge a Elisa Ramírez, 5 en l'homenatge a Arturo Fernández, 4 en l'homenatge a Miguel Mihura, 4 en l'homenatge a Rafael Rivelles, 5 en l'homenatge a Jean Renoir, 2 en l'homenatge a Yoshihiro Nakamura, 33 de la Mostra Cinema Valencià, 15 en la Mostra Mar i 6 a la Mostreta. El cartell d'aquesta edició seria fet per Serafín Mesa i el pressupost fou de 1.550.000 euros.
La gala d'inauguració va tenir lloc al Palau de la Música de València. Fou presentada per Lola Johnson i es va homenatjar Rafael Rivelles a través de la seva filla, Amparo Rivelles. Les estrelles convidades foren Andie MacDowell i Leslie Caron, i van rebre la Palmera d'Honor Amparo Baró, Arturo Fernández i Elisa Ramírez.

## Pel·lícules exhibides
### Secció oficial

* Viva Laldjérie de Nadir Moknèche
* Predmestje de Vinko Möderndorfer
* Agapi sta 16 de Kostas Haralambous
* Medurat Ha-Shevet de Joseph Cedar
* Dunia de Jocelyne Saab
* Provincia meccanica de Stefano Mordini
* Golemata voda d'Ivo Trajkov
* Le Grand Voyage de Ismaël Ferroukhi
* Odete de João Pedro Rodrigues
* Jesen stiže, dunjo moja de Ljubiša Samardžić
* Bal al-Makam de Mohamed Malas
* Le Prince de Mohamed Zran

### Secció informativa

* Baheb el cima d'Osama Fawzy
* Ta divna splitska noć d'Arsen Anton Ostojić
* Travaux, on sait quand ça commence... de Brigitte Roüan
* Metallic Blues de Danny Verete
* Il silenzio dell'allodola de David Ballerini

## Jurat

Fou nomenada presidenta del jurat l'actriu espanyola Victoria Vera i la resta del tribunal va estar format per l'actor portoriqueny Andrés Alexis Fernández, el productor austríac Josef Koschier, el director polonès Wiktor Grodecki, el programador tunisià Walid Zaïne, i el sociòleg italià Giuseppe Massaro.

## Premis

* Palmera d'Or (30.000 euros): Golemata voda d'Ivo Trajkov
* Palmera de Plata (18.030 euros): Le Grand Voyage de Ismaël Ferroukhi
* Palmera de Bronze (6.010 euros): Viva Laldjérie de Nadir Moknèche
* Premi Pierre Kast al millor guió: Mohamed Malas i Ahmed Attia per Bal al-Makam de Mohamed Malas
* Premi a la millor interpretació femenina: Hani Furstenberg per Medurat Ha-Shevet de Joseph Cedar
* Premi a la millor interpretació masculina: Nicolas Cazalé i Mohammed Majd per Le Grand Voyage de Ismaël Ferroukhi
* Menció a la millor banda sonora: Kiril Džajkovski per Golemata voda d'Ivo Trajkov
* Menció a la millor fotografia: Sulejman Medenčević per Golemata voda d'Ivo Trajkov
* Premi del Public: Simon de Eddy Terstall
* Premi al millor llargmetratge i millor director de Mostra Cinema Valencià: Aigua amb sal de Pedro Pérez Rosado.
* Premi al millor telefilm de Mostra Cinema Valencià: Camp de maduixes de Carles Pastor.
* Premi a la millor actriu de Mostra Cinema Valencià: Rosana Pastor per A ras de suelo de Carles Pastor.
* Premi al millor actor de Mostra Cinema Valencià: Carmelo Gómez per Síndrome laboral de Sigfrid Monleón.
* Premi al millor guió de Mostra Cinema Valencià: Síndrome laboral de Sigfrid Monleón.
* Premi al millor documental de Mostra Cinema Valencià:
** Más allá de la alambrada de Pau Vergara.
** Neruda paralelo 38º sur de María Martín
* Premi a la millor fotografia de Mostra Cinema Valencià: José Vicente Uladel per Cavanilles, la història del paisatge, de Baptiste Miquel

## Referències

* ↑ EU acusa de irregularidades al director de la Mostra y éste las desmiente, El País, 4 de març de 2005
* ↑ Escrivá dimite como director de la Mostra de Valencia tras confirmarse que incurrió en incompatibilidades, El Mundo, 7 d'abril de 2005
* ↑ La primera decisión de Juan Piquer como director de la Mostra de Valencia fue retrasar la próxima edición, prevista para julio, debido a la "imposibilidad" de organizarlo en tan "sólo 35 días hábiles., El Confidencial, 18 d'abril de 2005
* ↑ Gregori, p.139-140.
* ↑ La Mostra homenajeará a Rafael Rivelles, Amparo Baró, Arturo Fernández y Renoir, Levante_EMV, 3 de juny de 2005
* ↑ La Mostra de Valencia retoma su función de escaparate del cine mediterráneo, ABC, 7 d'octubre de 2005
* ↑ 'The great water' gana la Palmera de Oro de la Mostra de Valencia, El Mundo, 20 d'octubre de 2005
* ↑ Gregori, p.141-142.
* ↑ El cine macedonio gana por primera vez la Mostra de València con un filme sobre el terror estalinista, El País, 21 d'octubre de 2005

## Fonts

* Vicent Gregori García. De València al Mediterráneo. Mostra de València 1991-2011. Mostra Viva del Mediterrani, 2019, p. 369. Arxivat 2020-11-28 a Wayback Machine.